Martelize Brink kan nóg 'n vaardigheid op haar CV skryf: kosskrywer! | NB
Martelize Brink kan nóg 'n vaardigheid op haar CV skryf: kosskrywer!
by NB Publishers on Oct 9th, 2017 Tweet
Kosmaak is Martelize se manier om te ontspan aan die einde van 'n dag. En met Martelize kook! Jy's genooi kan sy nóg 'n vaardigheid op haar CV skryf: kosskrywer. In dié boek deel sy kos uit haar kinderdae, soos gaatjiebrood – 'n heerlike kampeer- en gesinsontbyt. Dan volg 'n allegaartjie met onthaalkos, kuierkos en braai-kos, asook soetgoed en poedings. Elke resep is getoets en elkeen is anders. Anders, maar nie vreemd nie en sonder fieterjasies: Sy maak sosaties met blomkool en haloumi, vul ravioli met boerewors en ryg koeksisters op sosatiestokkies vir 'n soet braai.
Elke snoephappie en gereg is ideaal om met vriende te deel en só heelaand saam te kuier. En laataand kan jy die laaste bietjies in bakkies pak en saam met hulle huis toe stuur. Dis nou te sê as daar iets oorbly . . .
WIE IS MARTELIZE BRINK?
Die boompie (wingerdstok) is in die Paarl geplant en gebuig. En vyftien jaar gelede het sy haar eerste program op MFM, die Universiteit van Stellenbosch se kampusradiostasie, uitgesaai. Nadat sy 'n honneursgraad in politieke wetenskap verwerf het, het sy haar debuut op RSG gemaak. Sedertdien gesels Martelize land en sand oor enigiets op die lug – van kommandowurms tot tiervisvang. En natuurlik kos.
Martelize kook! Jy's genooi deur Martelize Brink
Tags: Afrikaans, Food, Human & Rousseau, Jy's genooi, Martelize Brink, Martelize kook!, NB, South Africa